**ZMLUVA O DIELO -** návrh

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“), zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) (spolu ďalej len „**zmluva**”)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zmluvné strany:

**Objednávateľ: Fakultná nemocnica s poliklinikou F. D. Roosevelta Banská**

**Bystrica**

Sídlo: Nám. L. Svobodu č. 1, 975 17 Banská Bystrica

IČO: 00 165 549

DIČ: SK 202 1095 670

IČ DPH: SK 202 1095 670

Bank. spojenie: Štátna pokladnica

IBAN: SK35 8180 0000 0070 0027 8282

zriadená: Zriaďovacou listinou Ministerstva zdravotníctva SR č. 1842/90-A/II-I z 18.12.1990 v znení neskorších zmien a doplnení

štatutárny orgán: Ing. Miriam Lapuníková, MBA, generálna riaditeľka

Ing. Ivana Sklenková, ekonomická riaditeľka

(ďalej len ako „**objednávateľ**“)

a

**Zhotoviteľ:**

Sídlo:

IČO:

DIČ:

IČ DPH:

Bank. spojenie:

IBAN:

zapísaný:

zastúpený :

(ďalej len ako „**zhotoviteľ**“)

**Článok I.**

**PREAMBULA**

# Táto zmluva sa uzatvára ako výsledok verejného obstarávania v zmysle § 3 ods. 3 Zákona o verejnom obstarávaní. Objednávateľ na obstaranie predmetu tejto zmluvy použil postup verejného obstarávania – nadlimitná zákazka reverzná verejná súťaž.

**Článok II.**

**PREDMET ZMLUVY**

1. Na základe tejto zmluvy sa zhotoviteľ zaväzuje vykonať a dodať pre objednávateľa Dielo „Stavebné úpravy vyplývajúce z osadenia dvoch lineárnych urýchľovačov a CT simulátora“ v areáli FNsP FDR Banská Bystrica (ďalej len „**Dielo**“), spôsobom a za podmienok dohodnutých v tejto zmluve.
2. Východiskové údaje:

2.2.1. Názov Diela: „Stavebné úpravy vyplývajúce z osadenia dvoch lineárnych urýchľovačov a CT simulátora“

2.2.2. Projektant: STAVING PROJEKT s.r.o., Na Troskách 3,Banská Bystrica

2.2.3. Druh stavby: Rekonštrukcia

2.2.4. Miesto zhotovenia Diela: Fakultná nemocnica s poliklinikou F. D. Roosevelta Banská Bystrica, Onkologická klinika SZU

2.2.5. Zástupca objednávateľa: Vedúci technického odboru...............

* + 1. Zástupca zhotoviteľa: ....................

**Článok III.**

**ROZSAH A PODMIENKY ZHOTOVENIA DIELA**

* 1. Na základe tejto zmluvy sa zhotoviteľ zaväzuje dodať Dielo za podmienok stanovených

touto zmluvou**,** všeobecne záväznými právnymi predpismi, a príslušnými technickými normami**,** oceneným výkazom výmer z cenovej ponuky, ktorá tvorí Prílohu č. 1 tejto zmluvy, podľa projektovej dokumentácie, požiadavkami objednávateľa písomne zadanými zhotoviteľovi, ktoré sa neodchyľujú od podmienok stanovených v tejto zmluve.

* 1. Zhotoviteľ sa zaväzuje zhotoviť pre objednávateľa Dielo na svoje náklady, vo vlastnom mene, na svoje nebezpečenstvo, v dojednanom čase a podľa podmienok dohodnutých v tejto zmluve. Ďalej sa zaväzuje zhotovené Dielo odovzdať objednávateľovi riadne, včas, bez vád a nedorobkov, v zodpovedajúcej kvalite.
  2. Objednávateľ sa zaväzuje Dielo zhotovené v súlade s touto zmluvou prevziať a zaplatiť za Dielo dohodnutú cenu podľa platných podmienok dohodnutých v tejto zmluve.
  3. Zhotoviteľ potvrdzuje, že sa v plnom rozsahu oboznámil s rozsahom a povahou Diela, sú mu známe technické, kvalitatívne a iné podmienky potrebné k realizácii Diela a disponuje takými kapacitami a odbornými znalosťami, ktoré sú na kvalitné zhotovenie Diela potrebné.

**Článok IV.**

**ČAS PLNENIA A PREVZATIE DIELA**

1. Zmluvné strany sa dohodli, že objednávateľ odovzdá miesto plnenia, resp. stavenisko Zhotoviteľovi do 5 dní odo dňa nadobudnutia účinnosti tejto zmluvy.
2. Zhotoviteľ sa zaväzuje vykonať Dielo podľa tejto zmluvy a odovzdať objednávateľovi najneskôr do uplynutia 7 mesiacov od odovzdania staveniska podľa odsúhlaseného harmonogramu prác. Zhotoviteľ môže vykonať Dielo aj pred uplynutím lehoty podľa predchádzajúcej vety.
3. Zhotoviteľ je povinný informovať objednávateľa o dokončení Diela a vyzvať ho na prevzatie Diela najmenej 3 dni vopred. Objednávateľ sa zaväzuje, že Dielo po jeho dokončení zo strany zhotoviteľa prevezme a zaplatí zaň dohodnutú cenu podľa Článku VII. tejto zmluvy. O prevzatí Diela objednávateľom zmluvné strany spíšu protokol o odovzdaní a prevzatí Diela, ktorý podpíšu oprávnení zástupcovia oboch zmluvných strán. V prípade, ak Dielo vykazuje vady a/alebo nedorobky, ktoré bránia bežnému užívaniu Diela, objednávateľ nie je povinný Dielo prevziať. V prípade, ak Dielo objednávateľ napriek tomu prevezme, zhotoviteľ sa v protokole o odovzdaní a prevzatí práce zaväzuje určiť záväzné termíny na odstránenie vád a/alebo nedorobkov. V prípade, ak Dielo vykazuje vady a/alebo nedorobky, ktoré nebránia bežnému užívaniu Diela, objednávateľ je povinný Dielo prevziať, pričom Zhotoviteľ sa v protokole o odovzdaní a prevzatí práce zaväzuje určiť záväzné termíny na odstránenie vád a/alebo nedorobkov. Dňom podpisu protokolu o odovzdaní a prevzatí prác sa Dielo považuje za odovzdané.
4. V preberacom protokole budú priložené doklady a atesty od zabudovaných materiálov, technologických zariadení, certifikáty výrobkov a doklady o predpísaných skúškach, ktoré sa vzťahujú na predmetné práce a dodávky podľa právnych predpisov a noriem.

**Článok V.**

**POSTUP PRI REALIZÁCII DIELA**

1. Pri realizácii Diela sa zhotoviteľ zaväzuje dodržiavať všeobecne záväzné právne predpisy, technické normy (STN, EN), podmienky tejto zmluvy a bude sa riadiť východiskovými podkladmi objednávateľa, zápismi a dohodami oprávnených zástupcov zmluvných strán ako i prípadnými  rozhodnutiami a vyjadreniami dotknutých orgánov štátnej správy.
2. Zhotoviteľ má právo vykonávať všetky práce spôsobom, ktorý považuje za najvýhodnejší k riadnemu zhotoveniu Diela pri rešpektovaní účelu podľa tejto zmluvy, zmluvných termínov, harmonogramu a koordinácii prác so svojimi prípadnými subdodávateľmi. Pri zabezpečovaní postupu prác je zhotoviteľ povinný dbať na oprávnené záujmy objednávateľa a postupovať s odbornou starostlivosťou.
3. Všetky materiály a dodávky potrebné k zhotoveniu Diela zabezpečuje zhotoviteľ na vlastné náklady tak, aby zodpovedali požiadavkám objednávateľa, platným technickým normám, technickým požiadavkám na stavebné výrobky, zmluvným podmienkam a súčasne boli schválené pre použitie v SR príslušnými dokladmi.
4. Ak sa vyskytne v priebehu plnenia predmetu tejto zmluvy potreba súčinnosti objednávateľa, alebo potreba predloženia podkladov, ktorými disponuje len objednávateľ, prípadne konzultácií, zaväzuje sa objednávateľ takéto podklady alebo konzultácie na požiadanie zhotoviteľa včas predložiť, najneskôr však do 5 dní odo dňa, kedy zhotoviteľ požiadal objednávateľa o takúto súčinnosť. Na písomné požiadavky zhotoviteľa je objednávateľ povinný reagovať v písomnej forme. V prípade nesplnenia povinnosti objednávateľa podľa tohto odseku tejto zmluvy, nie je zhotoviteľ v omeškaní so splnením svojich zmluvných povinností a neplynú lehoty na plnenia podľa tejto zmluvy.
5. V prípade, ak zhotoviteľ počas vykonávania Diela zistí prekážku, ktorá mu bude brániť v riadnom a včasnom vykonaní Diela v dohodnutej lehote, je povinný o tejto skutočnosti bezodkladne informovať objednávateľa. Zmluvné strany sú povinné poskytnúť si vzájomnú súčinnosť potrebnú na odstránenie prekážky brániacej v riadnom a včasnom vykonávaní Diela. V prípade, ak zhotoviteľ nezavinil vznik prekážky brániacej riadnemu a včasnému vykonávaniu Diela, zhotoviteľ nie je v omeškaní so splnením svojej zmluvnej povinnosti odovzdať objednávateľovi Dielo a počas doby existencie tejto prekážky neplynie zhotoviteľovi lehota na splnenie zmluvnej povinnosti odovzdať objednávateľovi Dielo.
6. Termíny na jednotlivé plnenia určené v článku IV. tejto zmluvy sa predlžujú o počet dní,
   * v ktorých bol objednávateľ v omeškaní s poskytnutím súčinnosti nevyhnutnej pre realizáciu Diela podľa tejto zmluvy,
   * počas ktorých zhotoviteľ nemohol realizovať práce na Diele z dôvodu zásahu vyššej moci a iných okolností vylučujúcich zodpovednosť.
7. Zhotoviteľ je povinný dodržiavať pri vykonávaní Diela pokyny objednávateľa a strpieť kontrolu vykonávania Diela zo strany objednávateľa. V prípade, ak sú pokyny objednávateľa v rozpore s všeobecne záväznými právnymi predpismi, touto zmluvou, alebo jej prílohami, alebo by dodržanie pokynov objednávateľa bránilo ďalšej realizácii Diela, zhotoviteľ nie je takýmito pokynmi objednávateľa viazaný. V prípade nevhodných pokynov objednávateľa, ktoré nie sú v rozpore s všeobecne záväznými právnymi predpismi, touto zmluvou, alebo jej prílohami, ani nebránia ďalšej realizácii Diela, avšak ich dodržanie bude viesť k zníženej kvalite Diela, zhotoviteľ je povinný na nevhodnosť pokynov objednávateľa upozorniť. Ak objednávateľ napriek upozorneniu trvá na takýchto pokynoch, zhotoviteľ nezodpovedá za vady, ktoré vznikli v dôsledku dodržania takýchto nevhodných pokynov.
8. Zhotoviteľ zabezpečí na vlastné náklady prevádzkové, sociálne a výrobné zariadenia na plnenie Diela, pričom náklady na ich zabezpečenie, prevádzku a údržbu, sú zahrnuté v cene Diela.
9. Zhotoviteľ je povinný na mieste montáže udržiavať poriadok a čistotu. Je povinný odstraňovať odpady a nečistoty vzniknuté z jeho práce a odstraňovať nečistoty z prístupových komunikácií spôsobené jeho činnosťou pravidelne, v zmysle vyjadrení príslušných dotknutých orgánov štátnej správy a to na svoje náklady. Zhotoviteľ zodpovedá za zabezpečenie bezpečnosti a ochrany zdravia pri práci a požiarnej ochrany svojich zamestnancov, subdodávateľov, ich zamestnancov, ako aj ďalších osôb, ktoré sa zdržujú oprávnene na mieste montáže za účelom realizácie Diela.
10. Zhotoviteľ po vykonaní Diela zabezpečí odstránenie objektov a zariadení, ktoré sa nachádzajú na mieste montáže, zabezpečí ich likvidáciu a vypratanie do času odovzdania a prevzatia Diela. Objednávateľ vyhradí zhotoviteľovi miesto pre dočasnú staveniskovú skládku odstráneného materiálu. Zhotoviteľ je povinný predložiť v rámci preberacieho konania doklad o uskladnení resp. likvidácii odpadov.
11. Zhotoviteľ sa zaväzuje, že všetky ním dodané zariadenia, materiál budú akceptované na podmienky a normy platné v SR. Zhotoviteľ zodpovedá objednávateľovi, že pri realizovaní Diela bude plniť a dodržiavať všetky príslušné ustanovenia právnych a technických predpisov v SR a že po dokončení bude Dielo všetky takéto ustanovenia spĺňať.
12. Zhotoviteľ je zodpovedný za zaistenie všetkých povolení, stanovísk, súhlasov alebo iných oprávnení, ktorých požiadavka vyplynie z realizácie Diela a ktoré sa môžu vyžadovať k plneniu predmetu tejto zmluvy v Slovenskej republike. Zhotoviteľ je takisto zodpovedný za zabezpečenie akýchkoľvek nevyhnutných povolení, súhlasov, stanovísk alebo iných oprávnení, ktoré sa môžu vyžadovať v súvislosti s dovozom, vývozom alebo colným odbavením akýchkoľvek vecí a materiálov, ktoré môžu slúžiť na to, aby zhotoviteľ mohol realizovať Dielo v súlade s touto zmluvou a znáša všetky náklady a výdaje s tým spojené.
13. Objednávateľ a zhotoviteľ sa dohodnú na odberových miestach elektrickej energie a vody a dohodnú spôsob merania a účtovania odberov zhotoviteľa bezodkladne po podpise zmluvy.
14. Pri vykonávaní Diela je zhotoviteľ povinný prihliadať na zdravotnícky charakter prevádzky objednávateľa a rešpektovať najmä jeho požiadavky na časové vymedzenie určitých druhov prác a pohybu osôb v budovách a areáli nemocnice.
15. Zhotoviteľ je vzhľadom na rozsah plnenia oprávnený plniť svoje záväzky z tejto zmluvy aj prostredníctvom subdodávateľov.
16. Zhotoviteľ v plnom rozsahu zodpovedá za výber svojich subdodávateľov.
17. Pokiaľ zhotoviteľ použije na plnenie svojich záväzkov podľa tejto zmluvy subdodávateľa, zodpovedá tak, akoby záväzok z tejto zmluvy plnil sám.
18. Zhotoviteľ je povinný oznámiť Objednávateľovi bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje. V prípade zmeny subdodávateľa zhotoviteľ zodpovedá za to, že nový subdodávateľ spĺňa všetky podmienky v zmysle ustanovení § 41 ZOV v takom rozsahu, ako ich spĺňal pôvodný subdodávateľ.
19. Zhotoviteľ je povinný písomne vopred predložiť Objednávateľovi na odsúhlasenie každého subdodávateľa a to minimálne 5 (päť) pracovných dní vopred.
20. Ak sa na Zhotoviteľa a/alebo na jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov, zhotoviteľ je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejého sektora, je predávajúci povinný okamžite ukončiť plnenie tejto zmluvy prostredníctvom takéhoto subdodávateľa.

**Článok VI.**

**PRECHOD VLASTNÍCKEHO PRÁVA A NEBEZPEČENSTVO ŠKODY**

* 1. Zhotoviteľ znáša nebezpečenstvo škody na Diele až do termínu prevzatia vykonaného Diela zo strany objednávateľa. Odo dňa prevzatia vykonaného Diela alebo jeho ucelenej časti je objednávateľ oprávnený Dielo alebo jeho ucelenú časť držať a užívať a znáša nebezpečenstvo škody na Diele alebo nebezpečenstvo škody na ucelenej a odovzdanej časti Diela.
  2. Vlastnícke právo k Dielu prechádza na objednávateľa dňom odovzdania Diela objednávateľovi podľa tejto zmluvy. Odo dňa prechodu vlastníckeho práva na objednávateľa, zhotoviteľ nie je zodpovedný za prevádzku a údržbu Diela. Zodpovednosť zhotoviteľa za vady Diela podľa tejto zmluvy tým nie je dotknutá.

**Článok VII.**

**CENA DIELA**

1. Cena Diela v rozsahu stanovenom v tejto zmluve je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a jeho vykonávajúcej vyhlášky MF SR č. 87/1996 Z.z. v znení neskorších predpisov ako cena maximálna a konečná.
2. Celková zmluvná cena Diela
   * cena v EUR bez DPH ....................................
   * Sadzba 20 % a výška DPH v EUR ......................................
   * Cena v EUR vrátane DPH ....................................
   * Cena za celý predmet zmluvy vrátane DPH vyjadrená slovom: .............................
3. Položkový rozpočet výkazu výmer v rozsahu predmetu tejto zmluvy s krycím listom, tvorí prílohu č. 1 tejto zmluvy a je pre vymedzenie predmetu záväzný.
4. V kalkulácii ceny Diela sú zahrnuté všetky náklady súvisiace s riadnym vykonaním a odovzdaním diela, jeho realizáciou a zabezpečením podkladov pre uvedenie Diela do prevádzky, ako napr. náklady na odvoz a likvidáciu odpadu vzniknutého počas realizácie Diela, administratívne náklady (napr. telefón, fax, reprografické práce, apod.), spracovanie dielenskej alebo výrobnej dokumentácie, ak to bude potrebné, náklady na spotrebu elektrickej energie a vody, kompletačná činnosť, skúšky, atesty, merania a kontroly kvality prác a dodávok materiálov, a pod.
5. Zhotoviteľ je oprávnený požadovať len také zmeny dohodnutej zmluvnej ceny, ktoré vyplývajú zo zmien daňových predpisov *(zmena výšky zákonnej sadzby DPH)*. Úprava ceny sa bude riešiť rokovaním zmluvných strán, výsledkom ktorého bude písomný dodatok k zmluve.
6. Zhotoviteľ nie je oprávnený realizovať naviac práce, ktoré nie sú predmetom tejto zmluvy, bez predchádzajúceho písomného súhlasu objednávateľa. V prípade, ak dodanie naviac prác je nevyhnutné pre dokončenie Diela, cena týchto naviac prác sa považuje za zahrnutú v cene Diela tohto článku.

**Článok VIII.**

**PLATOBNÉ PODMIENKY**

1. Cena za Dielo bude zhotoviteľovi uhradená na základe faktúr vystavených zhotoviteľom doručených do sídla objednávateľa..
2. Fakturácia bude uskutočňovaná v dvojmesačných intervaloch. Podkladom pre fakturáciu bude technickým dozorom objednávateľa potvrdený súpis skutočne vykonaných prác (ďalej len „súpis“), vyhotovený na základe rekapitulácie uvedenej v stavebnom denníku. Technický dozor potvrdí súpis až po predložení protokolov o kvalite zabudovávaných materiálov a zmesí /preukazné skúšky, certifikáty, resp. výsledky kontrolných skúšok/. Záverečná vyúčtovacia faktúra bude vystavená po odovzdaní a prevzatí celého Diela bez vád a nedorobkov, t.j. po kolaudácii diela.
3. Zhotoviteľ musí svoje práce vyúčtovať overiteľným spôsobom. Faktúra musí byť zostavená prehľadne a pritom musí dodržiavať poradie položiek a označenie, ktoré je v súlade s oceneným výkazom výmer podľa zmluvy.
4. Objednávateľ sa zaväzuje uhradiť Zhotoviteľovi vystavenú faktúru **v lehote splatnosti** do **60 dní** od jej doručenia. Objednávateľ neposkytuje preddavky.
5. Faktúra musí mať predpísané náležitosti podľa § 71 zák. č. 222/2004 Z. z. v znení noviel a priložené doklady umožňujúce posúdiť oprávnenosť fakturácie. Faktúra bude doručená objednávateľovi v elektronickej forme na e-mailovú adresu: [ekonomicke@nspbb.sk](mailto:ekonomicke@nspbb.sk) vrátane príloh. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu. Náležitosti faktúr:
   1. označenie “faktúra” a jej číslo,
   2. identifikačné údaje objednávateľa a zhotoviteľa (IČO, DIČ, IČ DPH, sídlo),
   3. označenie banky a číslo účtu, na ktorý sa má platiť, v súlade so zmluvou
   4. číslo tejto zmluvy a označenie fakturovanej časti Diela,
   5. deň vystavenia a odoslania faktúry a lehotu jej splatnosti, fakturačné obdobie,
   6. fakturovaná suma,
   7. náležitosti pre účely dane z pridanej hodnoty,
   8. objednávateľom potvrdený súpis vykonaných prác a dodávok,
   9. pečiatka a podpis.
6. Súčasťou faktúry musia byť okrem samotnej faktúry aj nasledovné dokumenty (podpísané oprávneným zástupcom Zhotoviteľa a Objednávateľa):
   1. krycí list,
   2. súpis skutočne vykonaných prác a skutočne zabudovaného materiálu,

Všetky sumy na účtovných dokladoch musia byť uvádzané s presnosťou na 2 desatinné miesta.

1. Ak zhotoviteľ doručí nesprávne vyhotovenú, alebo neúplnú fak­túru alebo bez povinných príloh faktúry uvedených v článku VIII., objednávateľ je oprávnený faktú­ru vrátiť. V takom prípade plynie nová lehota splatnosti faktúry odo dňa doručenia opravenej faktúry.
2. Práce, ktoré zhotoviteľ vykoná bez príkazu objednávateľa alebo odlišne od dohodnutého rozsahu, nebudú uhradené. Na požiadanie je ich zhotoviteľ povinný odstrániť v dohodnutej lehote alebo po tejto lehote môžu byť odstránené objednávateľom na náklady zhotoviteľa.

**Článok IX.**

**POHĽADÁVKY**

* 1. Zmluvné strany sa dohodli, že akékoľvek pohľadávky, ktoré eviduje zhotoviteľ voči objednávateľovi, nie je možné v zmysle § 525 ods. 2 zákona č. 40/1964 Zb. Občianskeho zákonníka postúpiť na tretiu osobu bez predchádzajúceho písomného súhlasu objednávateľa.
  2. Na platnosť súhlasu objednávateľa s postúpením pohľadávky na tretiu osobu sa, v zmysle Príkazu ministra zdravotníctva SR č. 7/2017 zo dňa 25.septembra 2017, vyžaduje predchádzajúci písomný súhlas Ministerstva zdravotníctva SR.
  3. V prípade ak zhotoviteľ postúpi pohľadávky na tretiu osobu v rozpore s týmto ustanovením zmluvy, je takéto postúpenie podľa ustanovenia § 39 zákona č. 40/1964 Zb. Občianskeho zákonníka neplatné.
  4. Zhotoviteľ berie na vedomie, že započítanie pohľadávok štátu je možné len na základe písomnej dohody o započítaní pohľadávok štátu a to v zmysle § 8 zákona č. 374/2014 Z. z. o pohľadávkach štátu v znení neskorších zmien a doplnení.

**Článok X.**

**ZÁRUKA ZA KVALITU DIELA A ZODPOVEDNOSŤ ZA VADY DIELA**

1. Zhotoviteľ zodpovedá objednávateľovi za to, že Dielo bude vykonané podľa podmienok dohodnutých v tejto zmluve, v zmysle platných a účinných všeobecne záväzných právnych predpisov a príslušných technických noriem a že počas záručnej doby bude mať vlastnosti dohodnuté v tejto zmluve a v platných právnych a technických predpisoch.
2. Zhotoviteľ zodpovedá za vady, ktoré má Dielo pri jeho odovzdaní objednávateľovi a počas trvania záručnej doby. Pre potreby tejto zmluvy a výkladu jej ustanovení sa vadou rozumie odchýlka v kvalite, kvantite a parametroch Diela, ktoré sú určené dokumentáciou podľa tejto zmluvy a všeobecne záväznými technickými normami a predpismi, alebo má právne vady, prípadne je zaťažené právami tretích osôb. Zhotoviteľ nezodpovedá za vady, ktoré boli spôsobené po prechode nebezpečenstva škody na Diele na objednávateľa vonkajšími udalosťami a nespôsobil ich zhotoviteľ alebo osoby, z ktorých pomocou zhotoviteľ plnil svoj záväzok.
3. Dĺžka záručnej doby na dielo ako celok je 60 mesiacov a začína plynúť dňom riadneho odovzdania Diela zhotoviteľom objednávateľovi, podľa tejto zmluvy bez vád. V prípade ak sa na jednotlivé komponenty a súčasti diela vzťahuje kratšia záručná doba, zhotoviteľ je povinný v rámci záručných podmienok dojednaných v tomto článku zmluvy a záručnej doby na Dielo ako celok tieto opraviť alebo vymeniť bezodplatne.
4. Zmluvné strany sa dohodli, že v prípade, že sa na Diele vyskytne vada počas záručnej doby, objednávateľ je povinný túto skutočnosť oznámiť zhotoviteľovi bez zbytočného odkladu po tom, ako sa o nej dozvie (ďalej len „**reklamácia**”). Objednávateľ má v prípade uplatnenej reklamácie právo požadovať od zhotoviteľa bezplatné odstránenie vady a zhotoviteľ je povinný vadu bezplatne odstrániť v čo najkratšom termíne s prihliadnutím na povahu vady. Zhotoviteľ je povinný začať s odstraňovaním vady na základe uplatnenej reklamácie najneskôr do 3 pracovných dní odo dňa uplatnenia písomnej reklamácie objednávateľa. Termín odstránenia uznaných vád sa dohodne písomnou formou.
5. V prípade ak sa vyskytne vada, za ktorej vznik zhotoviteľ popiera zodpovednosť, avšak ktorej odstránenie neznesie odklad, zhotoviteľ je povinný predložiť objednávateľovi cenovú kalkuláciu na odstránenie takejto vady a následne na základe požiadavky objednávateľa odstrániť aj takéto vady, pričom primerane postupuje podľa predchádzajúceho odseku tejto zmluvy. Za odstránenie vady, za ktorú zhotoviteľ nie je zodpovedný, má zhotoviteľ nárok na odplatu predstavujúcu bežnú cenu odstránenia takejto vady v danom mieste a čase odstránenia vady.
6. Ak sa ukáže, že reklamovaná vada Diela je neopraviteľná, zaväzuje sa zhotoviteľ dodať náhradnú časť Diela na vlastné náklady alebo objednávateľovi poskytnúť primeranú zľavu z odplaty za vykonanie Diela. Prípadnou zľavou nie je dotknuté právo objednávateľa na záruku. Zhotoviteľ je povinný vyhotoviť písomný doklad o náprave, alebo odstránení vady opatrený podpismi oboch zmluvných strán a dátumom, spolu s podpisom odstránenej vady.
7. Zhotoviteľ je povinný vyhotoviť písomný doklad o náprave, alebo odstránení vady opatrený podpismi oboch zmluvných strán a dátumom, spolu s popisom odstránenej vady.
8. Počas doby od nahlásenia oprávnenej reklamácie až po odstráne­nie vady neplynie záručná doba.

**Článok XI.**

**TRVANIE ZMLUVY A SKONČENIE ZMLUVY**

* 1. Táto zmluva sa skončí uplynutím času, na ktorý bola dojednaná, t.j. do uplynutia záručnej lehoty.
  2. Túto zmluvu je možné ukončiť aj po vzájomnej dohode oboch zmluvných strán ku dňu, ktorý si zmluvné strany vzájomne dohodnú.
  3. Zmluvné strany sa dohodli, že od tejto zmluvy môže niektorá zo zmluvných strán odstúpiť iba v prípade, ak je to dohodnuté podľa tejto zmluvy, alebo upravené v Obchodnom zákonníku alebo v Zákone o verejnom obstarávaní.
  4. Objednávateľ je oprávnený odstúpiť od tejto zmluvy v prípade ak mu nebudú pridelené finančné prostriedky z kapitálových prostriedkov štátneho rozpočtu. Zmluvné strany sa výslovne dohodli, že v prípade odstúpenia od zmluvy podľa predchádzajúcej vety si dodávateľ nebude uplatňovať voči objednávateľovi náhradu škody alebo ušlého zisku a ani žiadne iné sankcie.
  5. Objednávateľ je oprávnený odstúpiť od tejto zmluvy v prípade, ak zhotoviteľ nesplní svoju zmluvnú povinnosť vykonať Dielo riadne a včas, podľa tejto zmluvy a odovzdať objednávateľovi stavenisko v stave pripravenom na kolaudáciu v lehote podľa tejto zmluvy a túto zmluvnú povinnosť nesplní ani v dodatočnej lehote 60 dní odo dňa doručenia písomnej výzvy objednávateľa na dodatočné splnenie zmluvnej povinnosti.
  6. Zhotoviteľ je oprávnený odstúpiť od tejto zmluvy v prípade, ak objednávateľ poruší svoju zmluvnú povinnosť poskytnúť zhotoviteľovi súčinnosť podľa tejto zmluvy a svoju zmluvnú povinnosť nesplní ani v dodatočnej lehote 30 dní odo dňa doručenia písomnej výzvy zhotoviteľa na dodatočné splnenie zmluvnej povinnosti.
  7. Zmluvné strany sa dohodli, že objednávateľ aj zhotoviteľ sú oprávnení odstúpiť od tejto zmluvy v prípade, že druhá zmluvná strana poruší podstatným spôsobom povinnosť vyplývajúcu z tejto zmluvy, ak to oznámi písomne druhej zmluvnej strane bez zbytočného odkladu po tom, čo sa o tomto porušení dozvedela. Za porušenie zmluvy podstatným spôsobom, sa považuje najmä opakované odovzdanie diela alebo časti diela s vadami a opakované omeškanie sa objednávateľa s úhradou faktúry.
  8. Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia zmluvy niektorou zo zmluvných strán, sú dôvodom pre ukončenie zmluvy. Ak v tomto prípade nedôjde k dohode zmluvných strán o ukončení zmluvy, ktorákoľvek zo zmluvných strán je oprávnená od zmluvy odstúpiť.
  9. V prípade odstúpenia od zmluvy ktoroukoľvek zmluvnou stranou zanikajú všetky práva a povinnosti zmluvných strán a zmluvné strany sú povinné vrátiť si plnenia poskytnuté na základe tejto zmluvy. V prípade, ak nie je vrátenie plnení možné alebo účelné, najmä v prípade, ak zhotoviteľ ukončil realizáciu Diela alebo jeho časti, zmluvná strana, ktorá prijala takéto plnenie je povinná namiesto vrátenia plnenia poskytnúť druhej strane finančnú náhradu zodpovedajúcu hodnote poskytnutého plnenia. Odstúpením od zmluvy nie sú dotknuté práva a povinnosti zmluvných strán, ktoré majú podľa svojej povahy trvať aj po zániku tejto zmluvy odstúpením, najmä nároky na zmluvné pokuty, nárok na náhradu škody.

**Článok XII.**

**SANKCIE**

* 1. V prípade, ak zhotoviteľ nesplní svoju zmluvnú povinnosť vykonať Dielo podľa tejto zmluvy a odovzdať Dielo v lehote podľa tejto zmluvy, je objednávateľ oprávnený požadovať od zhotoviteľa zaplatenie zmluvnej pokuty vo výške 0,3 % z ceny Diela za každý začatý deň omeškania. Nárok na náhradu škody objednávateľa tým nie je dotknutý.
  2. V prípade omeškania objednávateľa s úhradou faktúry vystavenej podľa tejto zmluvy je zhotoviteľ oprávnený požadovať od objednávateľa zaplatenie úrokov z omeškania vo výške podľa ustanovení § 369 ods.2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z.z., ktorým sa vykonávajú niektoré ustanovenia Obchodného zákonníka..
  3. V prípade omeškania zhotoviteľa s odstránením vád podľa článku X. bod 5 tejto zmluvy je objednávateľ oprávnený požadovať od zhotoviteľa zmluvnú pokutu vo výške 0,3% z ceny Diela za každý začatý deň omeškania. Nárok na náhradu škody objednávateľa tým nie je dotknutý.
  4. Zhotoviteľ sa zaväzuje, že si voči objednávateľovi nebude nárokovať iné, než sankcie uvedené v tomto článku zmluvy.

**Článok XIII.**

**DORUČOVANIE PÍSOMNOSTÍ A KOMUNIKÁCIA**

1. Pokiaľ nie je v tejto zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti s touto zmluvou a jej plnením (ďalej len „**písomnosť**“), musia byť urobené v písomnej forme. Písomnosť sa považuje za doručenú za nasledovných podmienok:
2. v prípade osobného doručovania odovzdaním písomnosti oprávnenej osobe alebo inej osobe oprávnenej prijímať písomnosti za zmluvnú stranu a podpisom takej osoby na doručenke a/alebo kópii doručovanej písomnosti, alebo odmietnutím prevzatia písomnosti takou osobou,
3. v prípade doručovania prostredníctvom Slovenskej pošty, a.s. doručením na adresu zmluvnej strany a v prípade doporučenej zásielky odovzdaním písomnosti osobe oprávnenej prijímať písomnosti tejto zmluvnej strany a podpisom takej osoby na doručenke, alebo odmietnutím prevzatia písomnosti takou osobou,
4. v prípade doručovania elektronickou poštou prijatím potvrdenia druhej zmluvnej strany o doručení písomnosti.
5. Zmluvné strany sa dohodli, že písomnosť doručovaná prostredníctvom Slovenskej pošty, a.s. sa doručuje na adresu druhého účastníka uvedenú záhlaví tejto zmluvy a/alebo na inú adresu, ktorú písomne oznámi tento účastník a za doručenú bude považovaná aj v prípade, ak písomnosť zaslaná na uvedenú adresu (resp. na inú oznámenú adresu) bude vrátená ako nedoručená (bez ohľadu na to, či bola nedoručená z dôvodu jej neprevzatia v odbernej lehote, z dôvodu neznámeho adresáta alebo akéhokoľvek iného dôvodu) a to na siedmy (7.) deň od odoslania zásielky na doručenie.
6. Zmluvné strany sa dohodli, že v ich mene budú pri vykonávaní Diela vzájomne komunikovať osoby, ktoré sú označené záhlaví tejto zmluvy. V prípade zmeny osôb zodpovedných za komunikáciu je zmluvná strana, u ktorej nastala takáto zmena, povinná túto skutočnosť bez zbytočného odkladu oznámiť druhej zmluvnej strane. Oznámenie o zmene osoby zodpovednej za komunikáciu na strane jednej zo zmluvných strán nadobúda voči druhej strane účinky dňom jeho doručenia, pričom od tohto dňa vzniká druhej zmluvnej strane povinnosť komunikovať s osobou označenou v oznámení o zmene osoby zodpovednej za komunikáciu.

**Článok XIV.**

**SALVATORSKÁ DOLOŽKA**

* 1. Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy tejto zmluvy alebo z jej obsahu alebo z okolností, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu tejto zmluvy.
  2. Zmluvné strany sa dohodli, že v prípade, ak by došlo k situácii uvedenej v predchádzajúcom bode, vykonajú bezodkladne doplnenie podmienok podľa tejto zmluvy, tak aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.

**Článok XV.**

**MLČANLIVOSŤ**

* 1. Zmluvné strany sa dohodli, že všetky skutočnosti, informácie, podklady, stanoviská a údaje, ktoré sa dozvedeli v súvislosti s touto zmluvou o Dielo, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami (ďalej len „dôverné informácie“). Zmluvné strany sú povinné zachovávať mlčanlivosť o dôverných informáciách, ibaže by z tejto zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti. V prípade ak niektorá zo zmluvných strán považuje akékoľvek informácie uvedené v tejto zmluve (vrátane jej príloh) za dôverné alebo za obchodné tajomstvo, je povinná túto skutočnosť výslovne uviesť v tejto zmluve a takéto informácie označiť ako „dôverné“ alebo ako „obchodné tajomstvo“.

**Článok XVI.**

**ZÁVEREČNÉ USTANOVENIA**

# Táto Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv SR.

# Pokiaľ nebolo v tejto zmluve dojednané inak, riadia sa práva a povinnosti zmluvných strán, ako aj právne pomery z nej vy­plývajúce, vznikajúce a súvisiace, ustanoveniami Obchodného zákonníka a Zákonom o verejnom obstarávaní.

# Podmienky zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilný sporový poriadok v znení neskorších predpisov.

# Túto zmluvu je možné meniť len písomnou formou, ako dodatok k zmluve, ktorý bude podpísaný obidvoma zmluvnými stranami, v súlade s ustanoveniami Zákona o verejnom obstarávaní. Tieto dodatky sa stanú neoddeliteľnou súčasťou tejto zmluvy.

# Táto zmluva je vyhotovená v štyroch vyhotoveniach, z ktorých každý má platnosť originálu. Obidve zmluvné strany obdržia po dvoch vyhotoveniach.

# Zmluvné strany vyhlasujú, že si túto zmluvu prečítali, porozumeli jej obsahu a s dohodnutými podmienkami súhlasia, čo potvrdzujú svojimi podpismi.

# Zástupcovia zmluvných strán záväzne vyhlasujú, že sú spôsobilí k zmluvným prejavom a záväzkom v mene účastníka tejto zmluvy identifikovaného v záhlaví.

Neoddeliteľnou súčasťou tejto zmluvy sú prílohy:

č. 1 – Cenová ponuka-Výkaz výmer, opis predmetu zákazky

č. 2 – Harmonogram prác

č. 3 – Zoznam subdodávateľov

|  |  |
| --- | --- |
| V Banskej Bystrici dňa .......................... | V Banskej Bystrici dňa ......................... |
| ................................................................  *podpis a pečiatka* | ................................................................  *podpis a pečiatka* |
| Ing. Miriam Lapuníková, MBA,  generálna riaditeľka  **Fakultná nemocnica s poliklinikou**  **F. D. Roosevelta Banská Bystrica** |  |
| ................................................................  *podpis a pečiatka* |  |
| Ing. Ivana Sklenková  ekonomická riaditeľka  **Fakultná nemocnica s poliklinikou**  **F. D. Roosevelta Banská Bystrica** |  |